| Medaljeoversikt |
| --- |
| Konkurrerte for Norges flagg Norge |
| Friidrett: |
| Friidrett Ungdoms-EM i friidrett 2016 |
| Sølv | 2016 Tbilisi | 3000 m |
| Terrengløp: |
| Friidrett Nordisk mesterskap i terrengløp |
| Bronse | 2015 Göteborg | Lag, junior |
| Friidrett NM i terrengløp |
| Bronse | 2016 Stavanger | Junior |

**Stine Wangberg** (født 23. mars 1999) er en norsk mellomdistanseløper, som representerer Varteig IL. Hennes fremste meritt til nå er sølv på 3000 meter ved ungdoms-EM i friidrett 2016.

Idrettskarriere
---------------

2015
Wangberg kom på 3.-plass på 3000 meter i J16-klassen ved Tyrvinglekene 2015. Før dette haadde hun vært borte fra friidretten et par år på grunn av skade. Hun kom på 10.-plass på 1500 meter ved Norwegian Milers Club på Bislett i august, der hun løp på 4:51,21.

I oktober vant hun 4 km (U16) ved ungdoms-NM i terrengløp på Ekeberg, 29 sekunder foran Asta Susan Rustad. Hun ble dermed tatt ut til nordisk juniormesterskap i terrengløp i Göteborg, der hun stilte i U20-klassen. Der kom hun på 12.-plass individuelt, og fikk bronse i lagkonkurransen, sammen med Live Solheimdal og Mariann Roe.

2016
Hun vant 800 meter ved Norwegian Milers Club innendørs den 6. februar. Hun vant også 800 meter i klassen jenter 17 år ved Ungdomsmesterskapet i friidrett innendørs 2016, med tiden 2:15,46. Dagen etter vant hun også 1500 meter, på tiden 4:42,66.

Ved NM i terrengløp 2016 kort løype valgte hun å stille i juniorklassen, og fikk der bronse bak Ingrid Folvik og Christina Ellefsen Hopland. Hun kom på 5.-plass ved Sentrumsløpet, som er 10 km, med tiden 36:14, som var 30 sekunder bak norgesrekorden for jenter 17 år. Hun løp 3000 meter på 9:49,78 ved Grand-prix stevnet for senior på Hamar 18. mai, og ble med det kvalifisert for ungdoms-EM, der kvalifiseringskravet var 9:53. 

Hun forbedret sin personlige rekord på 1500 meter ved Tyrvinglekene, til 9:41,08.

Den 15. juli fikk hun sølv på 3000 meter ved Ungdoms-EM i friidrett 2016, bak Delia Sclabas, med Lucy Pygott på 3.-plass. Her forbedret hun sin personlige rekord med nesten 15 sekunder, til 9:26,65.

Referanser
----------

1. ↑  Kondis.no - *14-åringen Jakob Ingebrigtsen vant 3000 m i Tyrvinglekene*, besøkt 16. juli 2016.
2. ↑  Sarpsborg Arbeiderblad - *Fem medaljer i Tyrvinglekene*, besøkt 16. juli 2016.
3. ↑  Sarpsborg 24 - *Stine Wangberg er norgesmester* Arkivert 19. august 2016 hos Wayback Machine. besøkt 16. juli 2016.
4. ↑  Sarpsborg Arbeiderblad - *Debut som ga mersmak*, besøkt 16. juli 2016.
5. ↑  Kondis.no - *Stine Wangberg vant 800 meter jenter 17 år*, besøkt 16. juli 2016.
6. ↑  Kondis.no - *Ny Stine Wangberg triumf, nå på 1500 meter*, besøkt 16. juli 2016.
7. ↑  Sarpsborg 24 - *I landets største 10 kilometerløp, Sentrumsløpet, imponerte tre Varteig-løpere* Arkivert 16. juli 2016 hos Wayback Machine. besøkt 16. juli 2016.
8. ↑  Sarpsborg Arbeiderblad - *Stine styrket EM-sjansen*, besøkt 16. juli 2016.
9. ↑  Kondis.no - *Strålende løping av Wangberg ga sølv på 3000m i U18-EM*, besøkt 16. juli 2016.

Eksterne lenker
---------------

* (en) Stine Wangberg – World Athletics Rediger på Wikidata
* (en) Profil hos det europeiske friidrettsforbundet
* (en) Profil hos All-Athletics Arkivert 18. august 2016 hos Wayback Machine.
* (no) Profil hos Min friidrettsstatistikk